CELEX: 62021TB0232
Language: fi
Date: 2022-03-18 00:00:00
Title: Asia T-232/21: Unionin yleisen tuomioistuimen määräys 18.3.2022 – Saure v. komissio (Kumoamiskanne – Oikeus tutustua asiakirjoihin – Asetus (EY) N:o 1049/2001 – Komission kirjeenvaihto Astra Zenecan covid-19-rokotteen toimitusmääristä ja -ajoista – Asiakirjan tutustumisoikeuden implisiittinen epääminen – Nimenomainen päätös, joka on tehty kanteen nostamisen jälkeen – Lausunnon antamisen raukeaminen – Vaatimusten mukauttamista koskevat pyynnöt – Vireilläolovaikutus – Tutkittavaksi ottamisen edellytysten selvä puuttuminen)

23.5.2022   
            
            
               FI
            
            
               Euroopan unionin virallinen lehti
            
            
               C 207/41
            
         
      Unionin yleisen tuomioistuimen määräys 18.3.2022 – Saure v. komissio
      (Asia T-232/21) (1)
      
      (Kumoamiskanne - Oikeus tutustua asiakirjoihin - Asetus (EY) N:o 1049/2001 - Komission kirjeenvaihto Astra Zenecan covid-19-rokotteen toimitusmääristä ja -ajoista - Asiakirjan tutustumisoikeuden implisiittinen epääminen - Nimenomainen päätös, joka on tehty kanteen nostamisen jälkeen - Lausunnon antamisen raukeaminen - Vaatimusten mukauttamista koskevat pyynnöt - Vireilläolovaikutus - Tutkittavaksi ottamisen edellytysten selvä puuttuminen)
      (2022/C 207/55)
      Oikeudenkäyntikieli: ranska
      
         Asianosaiset
      
      
         Kantaja: Hans-Wilhelm Saure (Berliini, Saksa) (edustaja: asianajaja C. Partsch)
      
         Vastaaja: Euroopan komissio (asiamiehet: G. Gattinara, K. Herrmann ja A. Spina)
      
         Oikeudenkäynnin kohde
      
      Kantaja vaatii SEUT 263 artiklaan perustuvalla kanteellaan, että unionin yleinen tuomioistuin kumoaa 30.4.2021 tehdyn implisiittisen päätöksen sekä vaatimusten mukauttamista koskevien pyyntöjen jälkeen 13.7.2021 tehdyn nimenomaisen päätöksen, joilla komissio hylkäsi kantajan uudistetun hakemuksen saada tutustua tiettyihin asiakirjoihin
      
         Määräysosa
      
      
                  1)
               
               
                  Lausunnon antaminen vaatimuksista, joilla vaaditaan kumottavaksi Euroopan komission 30.4.2021 tekemä implisiittinen päätös, jolla hylättiin uudistettu hakemus saada tutustua tiettyihin asiakirjoihin, raukeaa.
               
            
                  2)
               
               
                  Kanne jätetään muilta osin tutkimatta, koska tutkittavaksi ottamisen edellytykset selvästi puuttuvat.
               
            
                  3)
               
               
                  Komissio vastaa omista oikeudenkäyntikuluistaan, ja se velvoitetaan korvaamaan Hans-Wilhelm Sauren oikeudenkäyntikulut, jotka liittyvät kannekirjelmään ja lausunnon antamisen raukeamista koskevaan pyyntöön.
               
            
                  4)
               
               
                  Hans-Wilhelm Saure vastaa omista oikeudenkäyntikuluistaan, ja hänet velvoitetaan korvaamaan komission oikeudenkäyntikulut, jotka liittyvät kannekirjelmän mukauttamista koskevaan pyyntöön.
               
            
         (1)  EUVL C 242, 21.6.2021.